Wat is vinniger? Jaguar F-tipe SVR of helikopter? | Netwerk24
Wat is vinniger? Jaguar F-tipe SVR of helikopter?
Deur Simvuyele Mageza 18 Junie 2017 17:39
Wat is die vinnigste van 'n Jaguar F-tipe SVR-motor of 'n Franse Aérospatiale Gazelle-helikopter?
Die 2017 Kishugu Laeveld-lugskou, wat op Jeugdag op Mbombela gehou is, het gewys dat die motor eintlik vinniger is.
Die Jaguar en helikopter was Vrydag een van die hoogtepunte tydens 'n lugskou op Mbombela. Foto: Christiaan Kotze
Johan Heine, voorsitter van die organiserende komitee van die lugskou, het gesê dit was een van hul opwindendste en suksesvolste skoue ooit.
"Hierdie lugskoue gee vlieëniers 'n wonderlike geleentheid om hul vaardighede en die nuutste vliegtuie te demonstreer, asook om die veterane van die lug te skou," het Heine gesê.
Volgens Naranda Leeuwner, hoof van kommunikasie by Kishugu, het meer as 6 000 mense die skou bygewoon.
"Baie harde werk gaan in die voorbereiding vir die lugvertoning, maar dit is alles die moeite werd wanneer ons sulke geweldige ondersteuning van die lugvaartgemeenskap en die breë publiek kry," het sy gesê.
Die wedren tussen die helikopter en sportmotor was die hoogtepunt van die dag.
Dit kom glo nadat die helikopter verlede jaar se wedren gewen het. Vanjaar was 'n ander model Jaguar gebruik as sterker kompetisie.